El mestre betlemista Miguel Alcocer mostra les seues obres a Ca la Vila
22 de desembre de 2016

L'exposició del betlem en 16 diorames podrà visitar-se fins al pròxim 5 de gener

(22 des. 2016).- L'artesania, la tradició i l'esperit nadalenc van tenyir ahir la inauguració de l'exposició de les obres del mestre betlemista de Llíria, Miguel Alcocer. En l'acte van estar presents el regidor de Comunicació, Ferran Pina, i el de Festes, Pedro Vicente.

És la primera vegada que Alcocer exposa els seus treballs a Ca la Vila i ara presenta esta mostra amb 16 diorames d'escenes bíbliques. Este veí de Llíria és membre de l'Associació de Betlemistes de València des de 1990 i mestre betlemista d'esta entitat des de 1997. Ha obtingut diversos premis tant en certàmens nacionals com en el concurs de betlems de la Comunitat Valenciana del periòdic Levante-EMV l'any 2005.

La mostra podrà visitar-se a Ca la Vila des de hui i fins al pròxim 5 de gener en horari vespertí, de 18.00 a 20.00 hores. Els dies 24, 25 i 31 de desembre, així com l'1 de gener, l'exposició estarà tancada.